প্রকাশিতঃ শনিবার, মে ১৬, ২০২০ পঠিতঃ 82971
নূর মুহাম্মদ খান (লন্ডন, যুক্তরাজ্য) থেকে: মানুষ পৃথিবীর বুকে বসবাস করে সেই পৃথিবীকেই অত্যাচার করে চলছিল। তারই ফলস্বরূপ পৃথিবী মানুষকে উপহার দিয়েছে এই করোনা ভাইরাস। যার শুরু চীনের উহান শহর থেকে। বিশ্বের প্রায় সব দেশই আজ করোনায় আক্রান্ত। করোনার ছোবল থেকে রেহাই পায়নি যুক্তরাজ্যও। গত ২৪মার্চ ২০২০ থেকে লকডাউন ঘোষণা করেছে যুক্তরাজ্য সরকার। ফলে মানুষ শুরু করে দেয় দীর্ঘ প্রস্তুতি। সুপারশপ ও গ্রোসারি দোকানগুলোতে উপচে পড়া ভীড়। মুহূর্তেই খালি হতে থাকে দোকানের শেলফ। এই সুযোগে অসাধু ব্যাবসায়ীরা বাড়িয়ে দেয় নিত্যপন্যের দাম। জরুরী না হলে বের হওয়া যাবে না ঘর থেকে। দুই জনের বেশি মানুষ একসাথে চলাচল করলে পুলিশ জরিমানা করছে। যুক্তরাজ্য সরকার জনগণের জন্য সীমিত আকারে গণপরিবহন চালু রেখেছে এবং ভাড়া ফ্রী করে দিয়েছে। আতঙ্ক সবার মাঝে এই বুঝি গ্রাস করলো মহামারী করোনা ভাইরাসে। কর্মব্যস্ত লন্ডন শহর আজ মুখ থুবড়ে পড়েছে। বেড়েছে মৃত্যুর মিছিল। প্রথম দিকে করোনায় আক্রান্ত মৃত ব্যক্তির লাশ তার পরিবারের কাছে হস্তান্তর করা হত না। পরে রীট করা হলে পরিবারের কাছে হস্তান্তর শুরু করে এবং তাদেরকে ধর্মীয় বিধান মেনে কবর দেওয়া হচ্ছে। এপর্যন্ত যুক্তরাজ্যে করোনায় আক্রান্ত হয়ে মারা গেছে ৩৩,৯৯৮ জন।